ELŐTERJESZTÉS

Egyek Nagyközség Képviselő-testületének 2025. január 30-ai

testületi ülésére

Együttműködési megállapodás a tanyagondok helyettesítésére c. napirendhez

Tisztelt Képviselő-testület!

Egyek Nagyközség Önkormányzata tanyagondnoki szolgálatot tart fent. A feladatot jelenleg Makula László látja el, aki a munkakörére előírt végzettséggel rendelkezik, ugyanakkor a szakszerű és törvényes helyettesítése nincs megoldva.

A Hajdú-Bihar Vármegyei Kormányhivatal Hatósági Főosztálya által tartott ellenőrzés alkalmával is megállapítást nyert, hogy szükséges a tanyagondnok megfelelő helyettesítéséről gondoskodni.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 19. § (5) bekezdés szerint: *„Az alapszolgáltatások nyújtását a fenntartó nem szüneteltetheti, a folyamatos működésről távollét esetén a szervezeti és működési szabályzatban meghatározott módon, a szolgáltatást végző személynek a 3. számú mellékletnek megfelelő képesítéssel rendelkező személlyel történő helyettesítése, illetve másik szociális szolgáltatóval, intézménnyel, illetve annak fenntartójával kötött megállapodás révén gondoskodik.”*

Tekintettel arra, hogy a fenti jogszabályhely megengedi, hogy szolgáltatók között történjen a helyettesítés, ezért polgármester úr megkereste Szeli Zoltánt, Tiszacsege Város Polgármesterét, aki a helyettesítéssel egyetértett. Az előterjesztéshez mellékelt szerződés e szerint készült.

Kérem a tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen!

Határozati javaslat

Egyek Nagyközség Önkormányzatának Képviselő-testülete a határozat 1. mellékletét képező a tanyagondok helyettesítéséről szóló együttműködési megállapodást jóváhagyja, annak aláírására felhatalmazza polgármesterét.

Határidő: azonnal  
Felelős: Dr. Miluczky Attila polgármester

Egyek, 2025. január 10.

Bóta Barbara s.k.

aljegyző

Együttműködési megállapodás

amely létrejött egyrészről

Egyek Nagyközség Önkormányzata (székhely: 4069 Egyek, Fő u. 3., képviseli: Dr. Miluczky Attila polgármester), mint Egyek Nagyközség tanyagondnoki szolgálatát fenntartó

másrészről Tiszacsege Város Önkormányzata (székhely: 4066 Tiszacsege, Kossuth u.5., képviseli: Szeli Zoltán polgármester), mint Tiszacsege Város tanyagondnoki szolgálatát fenntartó között az alulírott helyen és napon az alábbiak szerint.

I.

A megállapodás célja

1. Felek jelen megállapodással azt kívánják elérni, hogy a településeken működtetett tanyagondnoki szolgálat zavartalan működését érjék el, a tanyagondnok szakszerű helyettesítésével.

II.

A megállapodás tárgya

1. Egyek Nagyközség Önkormányzata helyettesítés céljából személyi állományt biztosít az alkalmazásában álló tanyagondok személyével Tiszacsege Város Önkormányzatnak a tanyagondnoki teendőinek ellátásához, amennyiben a tiszacsegei tanyagondok szabadság, betegség, vagy egyéb körülmény miatt nem tudja ellátni teendőit.
2. Tiszacsege Város Önkormányzata helyettesítés céljából személyi állományt biztosít az alkalmazásában álló tanyagondok személyével Egyek Nagyközség Önkormányzatnak a tanyagondnoki teendőinek ellátásához, amennyiben az egyeki tanyagondok szabadság (továbbiakban: rendes helyettesítés), betegség, vagy egyéb körülmény (továbbiakban: rendkívüli helyettesítés) miatt nem tudja ellátni teendőit.
3. Felek a helyettesítés várható kezdetéről és időtartamáról kölcsönösen egyeztetnek, tájékoztatják egymást.
4. Felek rendes helyettesítés esetén annak megkezdése előtt 3 nappal, rendkívüli helyettesítés esetén haladéktalanul tájékoztatják egymást.
5. Felek a tanyagondnoki állás betöltetlenségéről, így különösen a tanyagondok esetleges felmondása, jogviszonyának más okból történő megszűnéséről, kölcsönösen tájékoztatják egymást.
6. A helyettesítéssel érintett tanyagondnoki tevékenység ellátásáért díjazás nem jár.

III.

Záró rendelkezések

1. Jelen megállapodás annak aláírása napján lép hatályba és felek azt határozatlan időre kötik. Felek kijelentik, hogy amennyiben a tanyagondnoki szolgálat bármelyik fél által megszüntétésre kerül, úgy jelen megállapodás a szolgálat törlésének napján hatályát veszti.
2. Felek jelen megállapodást rendes felmondás útján 30 napos felmondási idő mellett mondhatják föl.
3. Rendkívüli felmondásnak van helye, amennyiben adott fél jelen megállapodásból fakadó helyettesítési kötelezettségének rajta múló okból kifolyólag nem tesz eleget.
4. A jelen megállapodás megkötésével kapcsolatban felmerülő esetleges jogvitákat a felek közösen, elsősorban tárgyalásos úton rendezik.
5. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezéseit tekintik irányadónak.

Felek jelen megállapodást elolvasás után, mint akaratukkal mindenben megegyezőt jóváhagyólag aláírták.

Egyek, 2025……….

Egyek Nagyközség Önkormányzata Tiszacsege Város Önkormányzata

Dr. Miluczky Attila Szeli Zoltán

polgármester polgármester