*Egyek Nagyközség Önkormányzatának*

*Képviselő-testülete*

*Részére*

**Beszámoló**

**Egyek Nagyközség Önkormányzatának**

**2024. évi**

**foglalkoztatáspolitikájáról és a közmunka helyzetéről**

**Készítette: Tardi Kálmán alpolgármester és Bóta Barbara aljegyző**

# Bevezetés

A Képviselő-testület 2000 év óta minden évben napirendre tűzi a település munkaügyi beszámolóját, amely egyrészt Munkaügyi Központ (a Balmazújvárosi Járási Hivatal Foglalkoztatási Osztálya) tájékoztatójából, másrészt a Polgármesteri Hivatal e témakörben készült beszámolójából áll. A Polgármesteri Hivatal 2020. évről szóló beszámolóját a 2024. január 25-ei ülésén tárgyalta a testület, és a beszámolót elfogadta.

Az önkormányzat foglalkoztatáspolitikai feladatainak végrehajtásában – a foglalkoztató intézményeken túl – jórészt a Polgármesteri Hivatal Önkormányzati Irodája vesz részt (közfoglalkoztatás megszervezése, pályázatok benyújtása és elszámolása).

A közfoglalkoztatás megszervezését - az aljegyző irányítása mellett - 2 fő köztisztviselő, valamint a mintaprojektek során (adminisztrátorként, ügyintézőként) alkalmazott, határozott idejű szerződésű közfoglalkoztatottak látják el.

A beszámolóban szereplő adatok – úgy, mint a korábbi években - az e feladattal foglalkozó munkatársak által vezetett nyilvántartásokon, kimutatásokon, adatbázisokon alapulnak.

E beszámoló keretében alpolgármester úr, aki a közfoglalkoztatási programok irányítását végzi, beszámol a közmunka programokban végzett feladatokról. Korábban erről külön beszámoló készült, de - a feladatok szoros összefüggése miatt - a beszámolók összevonásra kerültek.

# 

# 2 A közfoglalkoztatás megszervezése

2024. évben is 3 kistérségi start mintaprojekt került megvalósításra. Ezek a mezőgazdasági, a helyi sajátosságokra épülő, valamint a szociális jellegű közfoglalkoztatási mintaprojektek. A mezőgazdasági projektben 20 főt, a helyi sajátosságokra épülő projektben 57 főt, míg a szociális jellegű mintaprojektben 114 főt foglalkoztattunk.

A mintaprojekteken túl az idei évben is további 2 hosszabb időtartamú közfoglalkoztatás megvalósítására került sor. A programokat továbbra is 100%-os támogatás mellett tudtuk megvalósítani. A 2024.03.01-től, 2023.08.31-ig tartó programban 69 főt foglalkoztattunk, a 2024.09.01-től induló 2025.02.28-ig tartó programban 62 főt foglalkoztatunk. Az önállón gazdálkodó intézményeknek, már saját maguknak kell a pályázatukat benyújtani és a munkavállalókat foglalkoztatni. Így a Szöghatár Kft. 2024. évben is – saját dolgozói tekintetében – önállóan pályázott és saját maga foglalkoztatta dolgozóit.

2023. évben 6 db pályázatot nyújtottunk be, ezekkel összesen 523 548 724 Ft támogatáshoz jutottunk, ebből a közvetlen költségek támogatására 48 439 852 Ft-ot kaptunk, amit 5 903 212 Ft önkormányzati önerővel egészítettünk ki.

2024. évben 5 db pályázatot nyújtottunk be, ezekkel összesen 486 015 335 Ft támogatáshoz jutottunk, ebből a közvetlen költségek támogatására 41 489 885-ot kaptunk, amit 4 950 998 Ft önkormányzati önerővel egészítettünk ki.

2024-ben a támogatások 322 álláshelyen, összesen 415 fő foglalkoztatására nyújtottak lehetőséget (ez a szám előző évben 424 fő volt).

A közfoglalkoztatás megvalósításához kapcsolódó pályázatok fontosabb adatait a következő oldalon található táblázatban foglaltuk össze.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2024. évben elnyert támogatások** | | | | | | | | |
|  | | | | | | | | |
| **Ssz.** | **Projekt** | **Bér és járulék (Ft)** | **Közvetlen költség (Ft)** | **Összesen (Ft)** | **Tám-i int. (%)** | **Támogatási időszak** | **Támogatottak száma** |
| 1. | Hosszabb időtartamú közfoglalkoztatás 1. | 59 158 362 | 0 | 59 158 362 | 100 | 2024.03.01-2024.08.31. | 69 |
| 2. | Hosszabb időtartamú közfoglalkoztatás 2. | 53 191 380 | 0 | 53 191 380 | 100 | 2024.09.01-2025.02.28. | 62 |
| 3. | Helyi sajátosságokra épülő (kistérségi START mintaprojekt) | 100 923 156 | 13 534 691 | 114 457 847 | 100/ 90,5 | 2024.03.01-2025.02.28. | 57 |
| 4. | Szociális jellegű (kistérségi START mintaprojekt) | 196 644 060 | 19 142 726 | 215 786 786 | 100/ 85,3 | 2024.03.01-2025.02.28. | 114 |
| 5. | Mezőgazdasági (kistérségi START mintaprojekt) | 34 608 492 | 8 812 468 | 43 420 960 | 100/ 97,5 | 2024.03.01-2025.02.28. | 20 |
|  | **Összesen:** | **444 525 450** | **41 489 885** | **486 015 335** |  |  | **322** |

## 2.1 Közfoglalkoztatás részletes bemutatása adattáblák, diagramok segítségével

A következő oldalakon a 2024. évi közfoglalkoztatással kapcsolatos összefoglaló táblázatok, diagramok kerülnek bemutatásra.

### Közfoglalkoztatottak iskolai végzettség szerinti összetétele

**2.1.2 Közfoglalkoztatottak nem és életkor szerinti összetétele**

### Munkaviszony megszűnésének 2020-2024

### Támogatás összege 2020-2024

**2.1.5 Figyelmeztetések száma 2020-2024**

**2.1.6 Távol levő munkavállalók számának alakulása 2020-2024**

**2.1.7 Távollétek okai és száma 2024-ben**

**2.1.8 Közfoglalkoztatottak munkakör szerinti megoszlása 2024-ben**

**2.1.9 A közfoglalkoztatottak életkor szerinti megoszlása**

## Beszámoló a közmunka helyzetéről

Ebben a fejezetben Tardi Kálmán alpolgármester úr foglalja össze a 2024. évi közfoglalkoztatás tapasztalatait:

„A közfoglalkoztatás működtetése egyre nagyobb kihívást jelent Önkormányzatunknak. Évről-évre szigorodnak a pályázati feltételek. A pályázat írása nem azonos a hagyományos pályázat írások körülményivel. Abban, hasonlít, hogy itt is meghatároznak bizonyos feltételeket, ( létszám, kertösszegek beszerezhető eszközök fogyóeszközök köre) de ezek a feltételek, mint a túlkelt tészta az idő múlásával általában folyamatosan romlanak, vagy erodálnak. Összességében azért elmondhatjuk, hogy a Balmazújváros járás legjobb érdekérvényesítő erejével rendelkezünk. Minden évben, így most is megköszönöm a pályázat elkészítésében résztvevő valamennyi dolgozó áldozatos munkáját.

A közfoglalkoztatotti álláshelyek száma a 2023. évi 424 főről, 2024-ben 322 főre csökkent. két szám matematikai átlaga okozza a fél állományi létszámot. A csökkenés a 2023. évi bázishoz képest 102 fő, ami igen jelentős létszám csökkenés.

Az előző évhez képest egyel kevesebb pályázatot valósítottunk meg, 2023-ban a Belügyminisztérium támogatásával, a rendkívül magas munkára várók miatt indítottunk egy 50 fős egyéb célprogramot. 2024-ben ilyen célprogram megvalósítására nem került sor. Ezen változástól eltekintve, a programjaink az előző évinek megfelelő struktúrában valósultak meg.

A közfoglalkoztatás sikertörténete továbbra is az Ebrendészeti Telep. Minden évben növekszik a telep által előállított árbevétel és az árbevétel növekedéssel arányosan az ott elvégzett munka. Minden évben növekszik a szerződéses partnerek száma, mely növekedés generálja a nagyobb árbevételt. Úgy gondolom, hogy a telep további beruházások, fejlesztések nélkül elérkezett a befogadó képessége csúcsához. Végezték úgy munkájukat, hogy folyamatosan öregbítették településünk és Önkormányzatunk jó hírét. Az év során kettő rosszindulatú feljelentés okozott némi plusz munkát. Az egyik a trágyakezeléssel kapcsolatos volt. A főállatorvos kivizsgálva a feljelentést megállapította, hogy a trágyakezelés a hatályos előírásoknak megfelelően történik. A komposztált, érlelt trágya nem jelent közegészségi veszélyhelyzetet.

A másik bejelentés munkavédelmi szabálytalanságokra utalt, mely vizsgálat az ellenőrzés által meg nem talált, de meglévő intézkedések és szabályok bemutatásával és néhány szervezési intézkedés (piktogramok) cseréjével megoldódott. Sajnos újra beigazolódott, hogy a sértett emberek minden gonoszságra képesek. A céljukat ugyan elképzelésük szerint nem érték el, de jelentős munkát adtak több dolgozónknak.

A betonüzem továbbra is hozza az elvárt mutatóit. Termelésükkel megteremtik a fejlesztési feltételeket mind az Önkormányzati, mind a lakossági járda felújítások számára. Év közben több nagyobb megrendelésük volt, időnként súlyozni kellett a megrendelések kivitelezési sorrendjét. A betontermékek mellett, kerítésdrótot is fonunk. A jövőre nézve át kell gondolni, hogy érdemes-e a vastagabb keresztmetszetű drótból, kézzel fonott terméket gyártani, van-e rá fizetőképes kereslet.

Alkalmanként munkaerő problémákkal küszködnek, sokan nehezen viselik a magas zajt, huzatot, a rendszeres munkaidő betartásával kapcsolatos szabályokat, de a problémákat általában rövid időn belül megszüntetjük.

Varroda: Kiszámítható stabil munkaterület és kiszámítható stabil munkateljesítmény jellemzi az ezen a területen dolgozó asszonyainkat. A varroda vezetője lelkiismeretesen irányítja munkavállalalóit. Hasonló a helyzet, mint a betonüzemben, sokan itt sem bírják a kötöttséget, a monotóniát, ezért 2024. évben igen nagy volt a cserélődés. Több teljesen szakképzetlen dolgozó betanítását magára vállaló vezető, némi hatékonyság csökkenéssel megoldotta a varroda folyamatos működését.

A helyi sportélet működésének sarkalatos pontját adja az a 12 fő közfoglalkoztatott, akik felügyelik a helyi sportpálya és sportcentrum állapotát, biztosítják ezen létesítmények szakszerű szabályszerű működését, rendet és tisztaságot tartanak. Ez a segítség nagyobb működési támogatást jelen, mint az átadott pénzeszközök és előre vetíti a helyi sportélet magas szinten történő működését.

Intézményi dolgozók: Az intézményi dolgozók elmondhatjuk, hogy a település működésének sarkalatos pontjait képezik. Legtöbb esetben csak az különbözteti meg a munkaviszonyban dolgozóinktól, hogy kevesebb fizetésért végzik lelkiismeretes munkájukat mindenki örömére. A jelenlegi állami finanszírozásból nem tudnánk minden Önkormányzati feladatot maradéktalanul ellátni. Köszönöm mindannyijuk áldozatos munkáját.

Mezőgazdasági program: A közfoglalkoztatás területei közül ezen a területen éltem meg a legnagyobb kudarcélményt. Még előttem a kép, hogy egy évvel ez előtt parázs vitát folytattunk testületi ülésen, hogy „lenni, vagy nem lenni, ez itt a kérdés”, egyáltalán működtessük-e ezen célprogramunkat. Végül a működés mellett döntöttünk. Nem tudom elfogadni, hogy nem lehet tisztán tartani 3 hektár területet, úgy hogy szükség esetén akár 119 szociális programban dolgozó embert lehet átirányítani az éppen aktuális feladat elvégzésére. A mezőgazdaságban a gazdálkodás hatékonyságát akár 50%-ban is befolyásolhatja a gyommentesen tartott kultúrnövény állapot. Ezt az állapotot évek óta nem, vagy csak részlegesen tudtuk elérni. A jövő év legkardinálisabb feladata a gyommentes kultúrák elérése lesz. Másik kerékkötője az eredményes gazdálkodásnak a vagyonvédelem. A betakarításig eljutott zöldég növényeinket arra jogosulatlan személyek úgy vitték, mintha ők termesztették volna. Megdöbbenve vettem tudomásul, hogy az ott dolgozók jelzés nélkül, közönyösen tűrték a lopásokat. Tudomásomra jutás után kamera került kihelyezésre és annak hatékony működése kapcsán számtalan rendőrségi feljelentést kezdeményeztünk. Az elkövetőket zömében bírósági eljárás keretében elmarasztalták és kártérítésre kötelezték.

Összességében, ha a fent írt két problémát sikerült volna kezelni, akkor az évtized második legnagyobb aszálya ellenére is eredményes lett volna gazdálkodásunk.

Hérakleitosz görög filozófus szavaival élve:

„Egyetlen ember sem léphet kétszer ugyanabba a folyóba,” A tanulságot levonva jövőre nem fogjuk elkövetni a fenti hibákat.

Szociális program: A közfoglalkoztatás legtöbb feladatot adó része a szociális program. Általában az ebben a programban dolgozók a település leszakadó társadalmi rétegébe tartozó embereiből, családjaiból tevődik össze. Ezen emberek koordinálása lényegesen több odafigyelést és ellenőrzést igényel. A napi szinten kiadott és normázott feladatokat folyamatosan kell ellenőrizni. Az elmúlt évekhez hasonlítva tapasztalható előrelépés, de még az elvárható hatásfokot nem értük el. Pozitív fejleményként élem meg, hogy a 2023 évi létszámhoz viszonyítva több mint 100-fős csökkenéssel is a település arculata negatívan nem változott a közterületek rendben voltak szemetesnek sem volt szemetesebb a település, mind három temető lényegében egész évben rendbe volt. Tanulság ennek a célprogramnak a működésével az, hogy brigádokon belül is le kell osztani a felelősséget. Minden fának, minden virágágyásnak legyen meg a konkrét felelőse, akiknek azt rendben kell tartani.

2024 Novemberében a HBVM.-i Kormány Hivatal Főosztály-vezetője értekezletet tartott a Balmazújvárosi Járás település vezetői részére a 2025. évi közfoglalkoztatással kapcsolatban. Az előadás:

- a szigorúbb többlépcsős tervezésről,

- támogatási források csökkenéséről,

- a közfoglalkoztatásban résztvevők létszámának csökkentéséről,

- szigorúbb ellenőrzésekről,

- a kiszabható közigazgatási bírság összegének duplájára emeléséről,

- folyamatos Belügyminisztériumi, és kormányhivatali ellenőrzésekről szólt.

***A fentiek szellemében felül kell vizsgálni eddigi működési gyakorlatunkat a közfoglalkoztatási álláshelyek megóvása és településünk jó hírének megóvása érdekében.***

A fenti tájékoztatás hatásait már a bőrünkön éreztük a 2025. évi tervezésnél és az azóta bekövetkezett ellenőrzéseknél.

A 2024. évben végzett Belügyminisztériumi, megyei, és járási hivatali ellenőrzések legtöbbje hiányosságok feltárása nélkül zárult, elismerően nyilatkoztak a helyi közfoglalkoztatás állapotáról.

Ennyiben kívántam összefoglalni a közfoglalkoztatás 2024. évi helyzetét.”

## A 2025. évre tervezett közfoglalkoztatás

A 2025. évi mintaprojektek tervezési időszaka a végéhez közeledik. 2025. január végén véget ér a tervezési és egyeztetési időszak.

A tervezés jelenlegi állása szerint az alábbiak szerint alakul a 2025. évi mintaprojektekben tervezett foglalkoztatás:

|  |  |
| --- | --- |
| **Mintaprojekt megnevezése** | **Foglalkoztatottak száma (fő)** |
| Értékteremtő program (a mezőgazdasági és a helyi sajátosságokra épülő projekt összevonásra került) | 64 |
| Szociális jellegű közfoglalkoztatás | 107 |
| **Összesen** | **171** |

A terveink szerint megvalósuló projektekkel összesen 296 981 124 forint összegű bér- és járulék támogatáshoz kívánunk jutni.

A programok megvalósításának közvetlen költsége várhatóan 50 776 141 Ft lesz, amelyből 44 471 066 Ft a támogatás és 6 305 075 Ft az önkormányzati önerő.

A mintaprojekteken túli, hosszabb időtartamú közfoglalkoztatás lehetőségei még nem ismertek, de terveink szerint nem lesz olyan nagymértékű a foglalkoztatás ebben a pályázati konstrukcióban, mint a korábbi években.

Egyek, 2025.01.14

Tardi Kálmán Bóta Barbara

alpolgármester aljegyző