**2024. évi beszámoló a Gyepmesteri Telep működésével kapcsolatosan**

**Eredményeink**

2024-ben 646 kutyát sikerült újragazdásítanunk – ami a bekerült kutyák tekintetében 83 százalékos arányt jelent. A 646 kutya esetében 70 százalékos arányban, 33 szervezet segítette a munkánkat. Közülük kiemelkedő szerepet vállaltak a következő szervezetek:

- Dius Cumizdája Kölyökmentő Alapítvány

- Bogáncs Kutya - és Kisállatotthon

- Eszkuláp Állatvédő Egyesület

- Csupaszív Állatmentő Alapítvány

- Bennünk a Csillagfény Állatvédelmi Alapítvány (jogutódja Boldog Jövőért Állatmentő Alapítvány)

- Elisabeth Menedék Állatvédő Egyesület

- Kutyamentés Állatvédő Alapítvány

- Mi Hárman a Németjuhászokért Alapítvány

A legtöbb kutyát átvevő szervezetek a kihozatali díj tekintetében 50 százalékos kedvezményben részesülnek már hagyományosan a következő évre való tekintettel, így az imént megjelölt 8 szervezet kapcsán is ezt a rendszert alkalmazzuk idén.

**Fejlesztéseink**

20 db új kutyaól került legyártása az asztalos műhely révén, melyeket idén is, – ahogy az idő engedi majd – lelakkozunk, és cseréljük általuk az elhasználódottakat.

Az elmúlt évekhez hasonlóan a kenneleket meszelését, rácsozatuk festétét mi magunk végeztük el – a tavalyi évben ez kétszeri alkalmat jelentett. A kertészettől kapott virágokkal mind a külső, mind a belső terepet, ablakainkat fel tudtuk díszíteni, látogatóbarátibbá tenni környezetünket.

1 mobilkennelt vásároltunk a Profi-Stahl Kft-től, valamint sikerült megvásárolnunk a Vad-Tech Kft-től a befogásoknál használatos kábító fecskendős oltópisztolyt. Utóbbit egyelőre még nem használtuk, de minden rendelkezésre áll működtetésére, bevetésére.

**Konzervosztás**

2024-ben is, ahogy a megelőző években több alkalommal kaptunk nedves konzervet kaptunk adományba a Nagyhegyesi Takarmány Kft-től. Ezen konzervek gyártási csomagolás során sérültek, értékcsökkentettek. Eladni nem tudták, így arra jutottak, hogy telepünket szeretnék vele támogatni. Eme hatalmas mennyiség jól jött ugyan – élelmezésre nem kell költenünk, de méretéből eredően tárolása okozott némi gondot a melegebb időjárás beköszöntével. Azért, hogy ne romoljon meg ránk – tanulva a korábbi tapasztalatokból, arra jutottunk, hogy másnak is adományozunk ezen konzervekből. Az érvényes veszettség elleni oltással rendelkező egyeki ebek tulajdonosai több ízben megfordultak a telepen, számukra közel 1000 alkalommal tudtunk konzervet adni. Mellettük a szerződött települések számára, valamint a rászoruló állatvédő szervezetek számára is tudtunk biztosítani e mennyiségből. Ez hozzávetőlegesen 20 tonna mennyiséget jelentett. Hálát adó, köszönő posztjaikkal a közösségi hálón némiképp reklámozták is telepünket cserébe. December elején leállítottuk a konzervosztást a készleteink felmérése után. Ugyan úgy néz ki, folyamatosan várható a Nagyhegyesi Takarmány Kft-től a konzervadomány, de jelenleg saját kutyáink ellátása élvez prioritást. A későbbiekben lehet szó az újra osztásról, de annak mikéntjéről később értesítjük majd a lakosságot.

**Szerződött településeinkkel kapcsolatos jelentés**

Az Egyeki Gyepmesteri Telep 2024.12.31-én 57 településsel állt szerződésben, valamint 2 település (Tiszavasvári és Mezőkövesd) több alkalommal is eseti megbízással fordult hozzánk. Az 57 szerződött település közül 37 élt a lehetőséggel aktívan szolgáltatásaink igénybe vétele kapcsán, 20 passzív volt. A szerződött településeken kívül 11 településről került be hozzánk eb (valamint az imént említett Tiszavasvári és Mezőkövesd esetében).

2025.február 1-től a szerződött, illetve szolgáltatásunkat igénybe vevő települések tekintetében a napi karanténozási díjat megemeljük 2.000 Ft-ról 3.000 Ft-ra. A 2.000 Ft-os összeg 2023-ban lett bevezetve, azóta emelkedtek az ebek ellátásának költsége. Ez alatt értve a gyógy – és vegyieszközöket, a szállításhoz-befogáshoz elfogyasztott üzemanyagot. A települések értesítve lettek a módosításról.

**Terveink**

Idén is szeretnénk az összes kennel rácsozatát újrafesteni, illetve megelőzni, hogy a korábban elválasztott kennelek baleset veszélyesek legyenek a kutyákra nézve. Azaz, hogy a szomszédos kutyák ne tudjanak kárt tenni egymásban rácson keresztül. Ehhez a tartósságot figyelembe véve a jelenlegi 10\*10-es térhálóra sűrűbb rácsozatú térhálót tervezek felhelyeztetni, a szükséges anyagköltségről majd később tudunk becslést készíteni. Ezt ugyan tavaly terveztük, de sok minden közbeszólt, remélhetőleg idén erre már sort tudunk keríteni.

A Profi-Stahl Kft-től további mobil kennelek vásárlását tervezzük. Gyorsan, precízen felállítja a Kft, és anyagköltség tekintetében helyben nem találtunk olyan vállalkozót, aki hatékonyabban ki tudta volna alakítani. Egy-egy ilyen mobil kennel Bruttó 179.000 Ft-ba kerül, a magánvállalkozóktól, akiket megkérdeztünk, ehhez képest 50 százalékos felárú ajánlatokat kaptunk. A tavalyi évben bekerülő kutyák létszámukat tekintve a megelőző évihez képest 8 százaléknyival többen voltak. Amennyiben ez a tendencia kitart 2025-ben is, szükséges, hogy a biztosított férőhelyek számát emeljük - akár ilyen mobilkennelek révén, vagy a Polgármester Úr által korábban szorgalmazott bővítéssel, melynek tervezete még egyeztetés alatt áll.

Köszönöm szépen, hogy meghallgattak!