**Egyek Nagyközség Önkormányzata Képviselő-testületének .../2025. (I. 30.) önkormányzati rendelete**

**a szociális ellátások helyi szabályairól szóló 2/2015 (II.12.) számú Önkormányzati rendelet módosításáról**

[1] Egyek Nagyközség Önkormányzata Képviselő-testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében,

[2] az Alaptörvény 32. cikk (1) bekezdés a) pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. tv. 10. § (1) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. § (1) bekezdésében, 48. § (4) bekezdésében, a 132. § (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a következőket rendeli el.

**1. §**

A szociális ellátások helyi szabályairól szóló 2/2015. (II.25.) rendelet 10. §-a helyébe a következő rendelkezés lép:

**„10. §**

A polgármester támogatásban részesíti - évente 1 alkalommal – azt a településen élő 90. életévét betöltött személyt, akinek a családjában vagy egyedül élőként az egy főre jutó havi jövedelem a szociális vetítési alap mindenkori legkisebb összegének harmincszorosát nem haladja meg.”

**2. §**

A szociális ellátások helyi szabályairól szóló 2/2015. (II.25.) rendelet 13. §-a helyébe a következő rendelkezés lép:

**„13. §**

A polgármester támogatásban részesíti - évente 1 alkalommal – azt a településen élő tartósan beteg gyermeket, akinek a családjában az egy főre jutó havi jövedelem a szociális vetítési alap mindenkori legkisebb összegének harmincszorosát nem haladja meg.”

**3. §**

A szociális ellátások helyi szabályairól szóló 2/2015. (II.25.) rendelet 18. §-a helyébe a következő rendelkezés lép:

**„18. §**

(1) A polgármester a szociális igazgatásról és szociális ellátásokról szóló törvény felhatalmazása alapján – átruházott hatáskörben – rendkívüli települési támogatásban részesíti azt a szociálisan rászoruló személyt, akiknek családjában az egy főre jutó havi jövedelem a szociális vetítési alap mindenkori legkisebb összegének harmincszorosát nem haladja meg.

(2) Rendkívüli települési támogatás nyújtható különösen:

*a)* a családban előforduló elhalálozás esetén, a temetéssel összefüggő kiadásokra;

*b)* nem kívánt terhesség megelőzése céljából, beültetett fogamzásgátló eszközzel összefüggő kiadásokra;

*c)* gyermeknevelési költségek fedezésére, beiskolázási, tankönyv- és tanszervásárlási kiadásokra;

*d)* közüzemi szolgáltatónál fennálló hátralék rendezésére;

*e)* elemi csapás következményeinek felszámolására,

*f)* térítésköteles vérvétel költségének megtérítésére, ha annak megfizetése a kérelmezőnek anyagi nehézséget okoz, továbbá

*g)* súlyos baleset, illetve bűncselekmény áldozatának vagy egyéb

*h)* rendkívüli krízishelyzet elszenvedőjének

(3) A (2) bekezdés a)-b) pontjában meghatározott esetekben a segély legkisebb összege 10.000 Ft/eset.

(4) A kérelemhez minden esetben csatolni kell az annak megalapozottságát igazoló, rendelkezésre álló dokumentumokat.

(5) Rendkívüli települési támogatás kérelemre vagy hivatalból állapítható meg alkalmanként nyújtott pénzbeli, illetve természetbeni ellátás formájában. A támogatás legmagasabb adható összege 500.000 Ft/fő/alkalom

(6) Természetben kell megállapítani a rendkívüli települési támogatást, amennyiben:

*a)* a kérelem kifejezetten arra irányul, vagy

*b)* az az ellátást igénylő és családja vagyoni, jövedelmi, szociális körülményeire, életmódjára, életvitelére figyelemmel indokolt.(7) A rendkívüli települési támogatás iránti kérelem a Polgármesteri Hivatalban írásban terjeszthető elő. A kérelemben foglaltak valódiságának ellenőrzésére környezettanulmány készül.”

**4. §**

Ez a rendelet 2025. február 3-án lép hatályba.

Egyek, 2025. január 30.

|  |  |
| --- | --- |
| Dr. Miluczky Attila  polgármester | Csepreginé Kocsis Nóra  jegyző |

A rendelet kihirdetve: 2025.01.30.

|  |  |
| --- | --- |
|  | Csepreginé Kocsis Nóra  jegyző |