 Ikt.: 4/2025.

**EGYEK ÖNKORMÁNYZATI TŰZOLTÓSÁG**

4069 Egyek, Fő u. 3.

Tel/fax: 52/579-040

E-mail: **Egyek.OT@katved.gov.hu**

Pk 52/579-041

**egyek.otp@gmail.com**

**ÖNKORMÁNYZATI TŰZOLTÓSÁG EGYEK**

**2024. ÉVI GAZDÁLKODÁSI, VALAMINT SZAKMAI BESZÁMOLÓJA**

**Tisztelt Polgármester Úr!**

**Tisztelt Képviselő- testület!**

Az Önkormányzati Tűzoltóság Egyek 2024. évi gazdasági, valamint szakmai helyzetéről az alábbiakban szeretnénk beszámolni:

**Gazdasági beszámoló:**

A 2024. évre tervezett költségvetés bevételi oldala összesen 87.029.640.- Ft volt, megvalósult 92.854.235. - Ft.

A realizált bevétel részletezve:

* Állami támogatás 58.000.000.- Ft
* Egyek Nagyközség Önkormányzata: 13.470.000.- Ft
* Tiszacsege Város Önkormányzata: 3.000.000.- Ft
* Újszentmargita Község Önkormányzata: 1. 000.000.- Ft
* Rendkívüli támogatás: 7.188.300.- Ft
* Alapítványi támogatás: 100.000.- Ft
* Pályázati támogatás (eszközbeszerzés): 3.745.910.- Ft
* Egyéb bevételek (vállalkozói támogatás, jégkármentesítés, szolgáltatások, tagdíjbevétel, bál, tábor): 6.350.025.- Ft

A kiadási oldalon személyi jellegű és dologi kiadások összesen: 78.734.908.- Ft

Személyi jellegű kiadás 2024-ben: **70. 009. 239. - Ft**, ebből munkabér **43. 917. 755.** - Ft, munkaadói járulék + szocho.: **26. 091. 484**.- Ft.

Személyi jellegű kiadások megoszlása:

1 fő parancsnok

1 fő parancsnokhelyettes

3 fő szolgálat parancsnok

4 fő gépkocsivezető

8 fő beosztott tűzoltó

Dologi kiadások összesen: **22. 446. 299. – Ft**

Dologi kiadások megoszlása:

Kötött felhasználású – eszközbeszerzés: **3.745 910.**- Ft

Működési kiadás: **18. 700. 389. - Ft**

2024. december végén, abankszámlán 190.821.- Ft., a házi pénztárban (a decemberi végi időszaki pénztárjelentés alapján): 287.965.- Ft volt.

A tűzoltóság alaptevékenysége: mentő - tűzvédelem, műszaki mentés, kárelhárítás. 2018. évtől az Agrárkamarával kötött megállapodás alapján jégkármentesítés (a jégmentesítő generátor a tűzoltóság udvarán van felállítva).

Vállalkozói tevékenységet nem folytat. Könyvelése pénzforgalmi könyvelés.

A támogatások elszámolása a Katasztrófavédelem, Belügyminisztérium és Egyek Nagyközség Önkormányzata felé megtörtént.

**Szakmai beszámoló:**

Szervezetünk a vonatkozó jogszabályoknak megfelelően látja el három település, Egyek, Tiszacsege és Újszentmargita mentő tűzvédelmét. A feladataink során folyamatosan arra törekszünk, hogy a növekvő szakmai és erkölcsi normáknak a lehetőségeinkhez mérten megfeleljünk.

2024-ben összesen 138 vonulást hajtottunk végre. A vonulási statisztika a következőképpen alakult:

1. **riasztási fokozat: 129**
2. **kiemelt: 9**

Műszaki mentés: 43

Tűzeset: 48

Téves jelzés: 39

Szándékosan megtévesztő jelzés: 2

Kiérkezés előtt felszámolt: 6

A szolgálat ellátásában összesen 16 fő vett részt, akik között 12 fő főállású, 1 fő közfoglalkoztatott és 3 fő alkalmi munkavállaló dolgozott. A mentési és tűzvédelmi feladatokat jelenleg három szolgálati csoport végzi, 24/48-as munkarendben. Az állomány minden tagja rendelkezik tűzoltói képesítéssel, és megfelelő számú, képzett tűzoltás-vezetővel, valamint gépkocsivezetővel rendelkezünk.

Az év során kiemelt figyelmet fordítottunk a gépjárműveink és szakfelszereléseink karbantartására, állapotuk megőrzésére. Emellett gondoskodtunk gépjárműveink műszaki vizsgákra történő felkészítéséről is.

**Gépjárművek:**

I-es szer-IVECO:

* + kompresszor csere
  + motorolaj, szűrő csere
  + üzemanyag szűrő, adblue szűrő
  + váltóolaj csere
  + hajtómű olajcsere
  + kerékagy szimeringek cseréje
  + hűtő csere
  + komplett hengerfej felújítás
  + összes tömítés és csavar cseréje, ami a felújítással kapcsolatosan vált cserélendővé
  + első kerékagy felújítás
  + első lengéscsillapítók csere

Tartalék fecskendő-IFA:

* általános időszakos karbantartások
* szivattyú zsírozása

Ügyintéző-NIVA:

* első futómű felújítás
* általános időszakos karbantartások

Emelőkosaras-IVECO DAILY:

* Olajcsere
* Szűrők cseréje
* Emelőkosár érzékelő szenzor cseréje

A következő gépjárművek műszaki vizsgája sikeresen megtörtént:

* IVECO: 2024. november 27.
* IFA: 2025. január 7.
* Lada Niva: 2025. január 11.
* IVECO Daily: 2025. január 14.

**Felettes szervek által végzett ellenőrzések az alábbi időpontokban zajlottak:**

* 2024. március 26-án 10:40-től a Tiszafüredi HTP kirendeltség részéről K. Nagy Róbert alezredes úr végezte el az Egyek ÖTP I. féléves szakmai ellenőrzését. Az ellenőrzés során nem tapasztaltak jelentős hiányosságokat.
* 2024. június 4-én 10:00-tól Fekete István ezredes úr a Hajdúnánási Katasztrófavédelmi Kirendeltség részéről szolgálatellátási ellenőrzést tartott. Az egység ekkor éppen önkormányzati munkavégzésen tartózkodott.
* 2024. július 18-án 15:32-től a BM OKF mobil ellenőrzési szolgálata végezte el a felügyeleti ellenőrzést. Az ellenőrzés során nem észleltek hiányosságokat.
* 2024. szeptember 25-én 13:45-től Fekete István ezredes úr a Hajdúnánási KVK részéről ismét szolgálatellátási ellenőrzést tartott. Az ellenőrzés során szintén nem

mutatkoztak hiányosságok.

* 2024. december 12-én 11:15-től a Tiszafüredi HTP kirendeltség részéről K. Nagy Róbert alezredes úr a II. féléves szakmai ellenőrzést végezte el. Az ellenőrzés során nem találtak kirívó hiányosságokat.

**Felülvizsgálatok 2024-ben:**

**Első negyedév**:

* Dräger légzőálarcok felülvizsgálata megtörtént.

**Második negyedév**:

* LUKAS eszközök (légzsák hatástalanító, pedálvágó, ajtónyitó, feszítőhenger, feszítő, vágó) felülvizsgálata.
* Vetter emelőpárna készlet felülvizsgálata.
* Mászóövek (Miller, SafeTime) felülvizsgálata.
* Áramfejlesztők felülvizsgálata.
* MSA gázérzékelő felülvizsgálata.

**Harmadik negyedév**:

* Légzőálarcok felülvizsgálata
* Sisakok felülvizsgálata
* Kötélzetek felülvizsgálata
* Láncfűrészek felülvizsgálata

**Negyedik negyedév**:

* Kihúzós létrák felülvizsgálata
* Dugólétrák felülvizsgálata
* Átemelő szivattyúk felülvizsgálata

Jelenleg minden eszköz és gépjármű érvényes felülvizsgálattal és műszaki vizsgával rendelkezik. Az elmúlt évek sikeres pályázatainak köszönhetően az állomány által használt, elhasználódott bevetési ruhák cseréje megtörtént. Az egyéni védőfelszerelések átlagos életkora fiatal, és a 2015-ben beszerzett, időközben elhasználódott munkaruhák (pólók és pulóverek, cipők) pótlása is megtörtént.

**Képzések, értekezletek:**

A képzések napi rendszerességgel zajlanak és az elméleti, valamint gyakorlati oktatás folyamatosan, célzottan történik. Az alapvető szerelési, kötési és légzőkészülékkel kapcsolatos gyakorlatokat rendszeresen végezzük, hogy ezek a készségek automatikusan működjenek.

Helyismereti foglalkozások, szituációs gyakorlatok és parancsnoki ellenőrző gyakorlatok is megtartásra kerültek.

A képzési tervben előírt elméleti és gyakorlati oktatást megfelelően lebonyolítottuk.

2024-ben is a vonatkozó jogszabályoknak megfelelően zajlottak a tűzvédelmi és munkavédelmi oktatások az állomány számára.

Hajdú-Bihar Vármegyei Katasztrófavédelmi Igazgatóság tűzoltósági szakterülete által február 23-án online parancsnoki szakmai értekezleten vettünk részt, ahol a 2023-as év során végrehajtott feladatokról számoltunk be.

2024. február 26-án Hajdú-Bihar VMKI tűzoltásvezető továbbképzésen 2 fő vett részt.

Hajdú-Bihar Vármegyei Katasztrófavédelmi Igazgatóság tűzoltósági szakterülete által április 30-án online parancsnoki szakmai értekezleten vettünk részt, ahol a 2024 évi első negyedévében végrehajtott feladatainkról számoltam be.

Hajdú-Bihar Vármegyei Katasztrófavédelmi Igazgatóság, Szent Flórián napi ünnepségén Hajdúnánás településen vettünk részt 2024. május 3. napján.

2024. május 9-én 2 fő alkalmi munkavállónk sikeres PÁV alkalmassági vizsgát tett.

Tamási Regionális Képzési Központ által szervezett ÖTP és LTP parancsnokok továbbképzésén is részt vettünk 2024. május 24-én.

2024. június 24-én a Hajdú Bihar Vármegyei Katasztrófavédelmi Igazgatóság által szervezett 40 órás képzésre tűzoltóságunk 1 főt iskolázott be.

2024. június 25-én a Hajdú Bihar Vármegyei Katasztrófavédelmi Igazgatóság által híradó ügyeletesi továbbképzésen szervezetünktől 2 fő vett részt.

2024. november 18-án a Hajdú-Bihar Vármegyei Katasztrófavédelmi Igazgatóság egynapos elméleti és gyakorlati továbbképzést szervezett a tűzoltóságok és tűzoltásvezető feladatokat ellátó állomány számára, melynek helyszíne a Hajdúszoboszlói Kiképző és Raktárbázis területe volt. A képzésen szervezetünktől két tűzoltásvezető vett részt.

**Gyakorlatok:**

* 2024. január 11. „A” szolgálati csoport helyismereti foglalkozást tartott Egyek STOP-OIL benzinkúton.
* 2024. január 18. „B” szolgálati csoport helyismereti foglalkozást tartott Egyek STOP-OIL benzinkúton.
* 2024. január 25. „C” szolgálati csoport helyismereti foglalkozást tartott Egyek STOP-OIL benzinkúton.
* 2024. február 07. „A” szolgálati csoport szituációs begyakorló gyakorlatot tartott Egyek STOP-OIL benzinkúton.
* 2024. február 15. „C” szolgálati csoport helyismereti foglalkozást tartott Egyek Tárkányi Béla Könyvtár és művelődési házban.
* 2024. február 22. „A” szolgálati csoport helyismereti foglalkozást tartott Egyek Tárkányi Béla Könyvtár és művelődési házban.
* 2024. február 29. „B” szolgálati csoport helyismereti foglalkozást tartott Egyek Tárkányi Béla Könyvtár és művelődési házban.
* 2024. március 14. „A” szolgálati csoport helyismereti foglalkozást tartott Egyek SUBAN Kéziműszer Zrt.-nél.
* 2024. március 20. „A” szolgálati csoport parancsnoki ellenőrző gyakorlatot tartott Egyek STOP-OIL benzinkúton. A gyakorlat megfelelt minősítést kapott.
* 2024. március 21. „B” szolgálati csoport helyismereti foglalkozást tartott Egyek SUBAN Kéziműszer Zrt.-nél.
* 2024. március 28. „C” szolgálati csoport helyismereti foglalkozást tartott Egyek SUBAN Kéziműszer Zrt.-nél.
* 2024. április 04. „A” szolgálati csoport helyismereti foglalkozást tartott Egyek Gyepmesteri Telepen.
* 2024. április 11. „B” szolgálati csoport helyismereti foglalkozást tartott Egyek Gyepmesteri Telepen.
* 2024. április 17. „B” szolgálati csoport szituációs begyakorló gyakorlatot tartott Egyek Tárkányi Béla Könyvtár és művelődési házban.
* 2024. április 18. „C” szolgálati csoport helyismereti foglalkozást tartott Egyek Gyepmesteri Telepen.
* 2024. május 09. „C” szolgálati csoport szituációs begyakorló gyakorlatot tartott Egyek Gyepmesteri Telepen.
* 2024. május 16. „A” szolgálati csoport helyismereti foglalkozást tartott Egyek Kemény tanyán, - mezőgazdasági szárító.
* 2024. május 23. „B” szolgálati csoport helyismereti foglalkozást tartott Egyek Kemény tanyán, - mezőgazdasági szárító.
* 2024. május 29. „B” szolgálati csoport parancsnoki ellenőrző gyakorlatot tartott Egyek Tárkányi Béla Könyvtár és művelődési házban.
* 2024. május 30. „C” szolgálati csoport helyismereti foglalkozást tartott Egyek Kemény tanyán, - mezőgazdasági szárító.
* 2024. június 26. „C” szolgálati csoport parancsnoki ellenőrző gyakorlatot tartott 0327/4 Egyek Gyepmesteri Telepen.
* 2024. július 03. „A” szolgálati csoport szituációs begyakorló gyakorlatot tartott Egyek Kemény tanyán.
* 2024. július 11. „C” szolgálati csoport helyismereti foglalkozást tartott Egyek Polgármesteri Hivatalban. A gyakorlat során a szolgálat megfelelő minősítést kapott.
* 2024. július 18. „A” szolgálati csoport helyismereti foglalkozást tartott Egyek Polgármesteri Hivatalban.
* 2024. július 25. „B” szolgálati csoport helyismereti foglalkozást tartott Egyek Polgármesteri Hivatalban.
* 2024. július 30. „A” szolgálati csoport esti parancsnoki ellenőrző gyakorlatot tartott Egyek Kemény tanyán. A gyakorlat során a szolgálat megfelelő minősítést kapott.
* 2024. augusztus 21. „B” szolgálati csoport szituációs gyakorlata volt kiírva, de az adott időpontban riasztáson tartózkodott. Pótlása megtörtént 2024. szeptember 11-én.
* 2024. szeptember 05. „B” szolgálati csoport helyismereti foglalkozást tartott Tiszacsege Fekete István Általános Iskolában.
* 2024. szeptember 12. „C” szolgálati csoport helyismereti foglalkozást tartott Tiszacsege Fekete István Általános Iskolában.
* 2024. szeptember 19. „A” szolgálati csoport helyismereti foglalkozást tartott Tiszacsege Fekete István Általános Iskolában.
* 2024. szeptember 26. „B” szolgálati csoport esti parancsnoki gyakorlata volt kiírva, de az adott időpontban riasztáson tartózkodott.
* 2024. október 03. „C” szolgálati csoport szituációs begyakorló gyakorlatot tartott Tiszacsege Fekete István Általános Iskolában.
* 2024. október 10. „A” szolgálati csoport helyismereti foglalkozást tartott Tiszacsegei Városi Óvoda és Bölcsödében.
* 2024. október 17. „B” szolgálati csoport helyismereti foglalkozást tartott Tiszacsegei Városi Óvoda és Bölcsödében.
* 2024. október 24. „C” szolgálati csoport helyismereti foglalkozást tartott Tiszacsegei Városi Óvoda és Bölcsödében.
* 2024. október 30. „C” szolgálati csoport esti parancsnoki ellenőrző gyakorlatot tartott Tiszacsege Fekete István Általános Iskolában.
* 2024. november 14. „C” szolgálati csoport helyismereti foglalkozást tartott Egyeki Étteremben.
* 2024. november 21. „A” szolgálati csoport helyismereti foglalkozást tartott Egyeki Étteremben.
* 2024. november 28. „B” szolgálati csoport helyismereti foglalkozást tartott Egyeki Étteremben.

**Pályázatok:**

Szerveztünk minden forrásbővítő lehetőséget megragadott annak érdekében, hogy a működés zökkenőmentes legyen és eszközeink megújuljanak. Az alábbi sikeres pályázatokat nyújtottuk be;

* eszköz pályázat: 3.745.910.- Ft
* költségvetési támogatás: 7.188.300.- Ft

A költségvetési támogatási forrást csak a bérekre fordíthattuk és év végére a teljes összeget felhasználtuk.

Az eszközpályázat pénzbeli juttatás részéből beszerzett eszközök:

* 5 darab Dräger PSS 4000 légzőkészülék hordkeret, tüdőautomata tartóval, mentőcsatlakozóval,
* 6 darab SAFE-TIME FIREMAN FR Q tűzoltó mászóöv,
* 1 darab Husqvarna 565 láncfűrész,
* VETTER 8,0 bar emelőpárna készlet.

A 2024. évi soros közgyűlésre 2024. április 19-én került sor, ahol elfogadásra kerültek a 2023. évi parancsnoki és gazdálkodási beszámolók.

2024. május 4-én rendeztük meg a IX. Jótékonysági Tűzoltóbált, amelyet nagy érdeklődés övezett. Az eseményre érkezett vendégek kellemes hangulatban, vidám környezetben tölthették el az estét. A rendezvény célja nemcsak a szórakozás, hanem a jótékony célú adománygyűjtés is volt, amely sikeresen valósult meg. A résztvevők támogatták a rendezvényt, amely lehetőséget biztosított a tűzoltóság számára, hogy erősítse kapcsolatát a helyi közösséggel és bemutassa annak fontosságát. Az este folyamán számos program, zenei és táncos előadások szórakoztatták a közönséget, így a rendezvény emlékezetes élményként maradt meg mind a résztvevők, mind a szervezők számára.

2024. május 26-án az Országos Katasztrófavédelmi Igazgatóság által szervezett Nyitott Szertárkapu rendezvényen az Egyeki Önkormányzati Tűzoltóság is részt vett. A program során a gyermekeknek bemutattuk tűzoltási és műszaki mentési eszközeinket, valamint lehetőséget biztosítottunk számukra, hogy ki is próbálják azokat. A rendezvény végén jégkrémmel kedveskedtünk a résztvevő gyermekeknek.

2024. július 15-19-ig megrendezésre került a minden évben várva várt, nagy sikerű tűzoltótábor, melyen 50 gyermek és 10 felügyelő vett részt. Az egy hétig tartó tábor ideje alatt törekedtünk közeli betekintést engedni és nyújtani a tűzoltóság világába, a gyermekek megismerkedhettek a laktanyával, a híradó ügyelettel, a gépjármű fecskendővel. Játékos formában különböző feladatok megoldásán keresztül ismertettük meg, hogy milyen fontos is ez a szakma és mennyire szükség van rá, megtanulták azt is, hogy mi a teendő ha tüzet látnak.

2024. augusztus 10-11. között megrendezésre került a Hajdú Nemzetközi Traktorhúzó Verseny és Nemzeti Amatőr Traktorhúzó Bajnokság elnevezésű rendezvény, melyen tűzvédelmi szempontú biztosítási feladatokat látott el szervezetünktől napi 4 fő 9 órában. A rendezvény ideje alatt beavatkozásra nem került sor.

2024-ben, az előző évektől eltérően, nem volt szükség tűzifa vásárlására a laktanya fűtéséhez, mivel az év folyamán olyan mennyiségű és minőségű fűtőanyagot szereztünk be, amely több szervezet számára is elegendő volt ahhoz, hogy az egész épület fűtését biztosítani tudjuk.

Beszámolóval érintett időszakban is több alkalommal távolítottunk el darázsfészkeket lakossági bejelentések alapján.

Az Önkormányzat kérésére több esetben kivágtunk és eltávolítottunk olyan fákat a településen, amelyek potenciálisan veszélyeztették a környezetüket. Ezen feladatokat napi kötelező teendőink mellett igyekeztünk ütemezve, a különböző (lakossági, önkormányzati) elvárásoknak megfelelően elvégezni.

December 4-6. között Mikulás nap alkalmából „Tűzoltó Mikulás” rendezvénysorozatot szerveztünk a vonulási körzet településein - településrészein, Egyeken, Egyek-Félhalmon, Egyek-Telekházán, Ohaton, Tiszacsegén, Nagymajorban és Újszentmargitán. A program során előre meghirdetett helyszíneken, kivilágított tűzoltóautóval, a fedélzetén Mikulással látogattuk meg a lakosságot. Az esemény nagy élményt nyújtott mind a gyermekek, mind a felnőttek számára. A Mikulás szaloncukorral kedveskedett az érdeklődőknek, közös fényképek készültek, és lehetőség volt a tűzoltóautó kipróbálására is. A rendezvény nagyon pozitív visszajelzéseket kapott, így a jövőben szeretnénk egy kis újdonsággal bővítve folytatni ezt a sikeres programot.

Decemberben Egyeken kivágtuk, felállítottuk és feldíszítettük a falu karácsonyfáját. A díszkivilágítást az étterem előtti fára is felhelyeztük, és a Betlehem díszítésében is közreműködtünk. Az ünnepek után elvégeztük a karácsonyfa lebontását és felaprítását.

A társadalmi életben is aktívan részt veszünk, ahol csak lehet. Az általunk védett települések önkormányzataival napi kapcsolatban állunk, és bármely általuk szervezett eseményen, igény szerint, rendelkezésre állunk és segítünk. Rendszeresen látogatjuk az iskolákat és óvodákat, ahol bemutatókat tartunk.

Az Egyek Nagyközség Önkormányzatával kötött megállapodás révén szélesebb körben érhetjük el a helyi lakosságot. Az egy évet átfogó időszakban sikeresen elvégeztük a ránk bízott feladatokat, és az együttműködés zökkenőmentesen működött.

A jövőben is nagy hangsúlyt fektetünk a szakirányú képzésekre, és szeretnénk lehetőséget biztosítani azoknak, akik érdeklődnek a tűzoltó szakma iránt. Ennek érdekében már felmértük az igényeinket, és segítséget kértünk a Hajdú-Bihar Vármegyei Katasztrófavédelmi Igazgatóságtól, valamint a Hajdúnánási Katasztrófavédelmi Kirendeltségtől. Ennek eredményeként a Katasztrófavédelmi Oktatási Központ 2025. január 27-én, hétfőn helyben rendezi meg a tűzoltótechnika-kezelői vizsgát azon kollégák számára, akik még nem rendelkeznek minden szükséges géptípus ismeretével.

**Tisztelt Polgármester Úr!  
Tisztelt Képviselő -testület!**

Kérjük, hogy szervezetünk 2024-ben végzett munkájáról, valamint gazdasági helyzetéről szóló beszámolót megtárgyalni és elfogadni szíveskedjenek.

Egyek, 2025. január 14.

Tisztelettel:

Hajduné Holló Katalin Szilvia Jakab Rudolf Dávid

elnök parancsnok