ELŐTERJESZTÉS

Egyek Nagyközség Képviselő-testületének 2025. január 30-ai

testületi ülésére

0305/37 hrsz-ú ingatlan belterületbe vonása c. napirendhez

Tisztelt Képviselő-testület!

Egyek Nagyközség Önkormányzata „Egyek, Eötvös utca szilárd burkolattal történő ellátása” című projektjének megvalósítása jelenleg folyamatban van. A közbeszerzési eljárást már megindítottuk, a kivitelezési munkálatok megkezdésére várhatóan március hónapban kerül sor.

Mivel az út megépítéséhez több olyan földterületre is szükség van, amely jelenleg szántó művelési ágba tartozik és azok a település külterületén helyezkednek el, így egyrészt az érintett területeket ki kell vonni a művelés alól, másrészt gondoskodni kell az érintett ingatlanok belterületbe vonásáról.

A szükséges intézkedések egy részét már megvalósítottuk (módosította az Önkormányzat a településrendezési tervét, elkészíttettük a terület változási vázrajzát). Az elkészült változási vázrajz alapján a napokban megindítjuk a telekalakítási eljárást is. Emellett szükséges van még egy Képviselő-testületi döntésre, az útépítéssel érintett ingatlan belterületbe vonásáról.

Kérem a tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen!

Határozati javaslat

Egyek Nagyközség Önkormányzatának Képviselő-testülete az Egyek 0305/37 hrsz-ú, 953 m2 nagyságú, szántó művelési ágba tartozó ingatlan belterületbe vonásával egyetért, az alábbiak szerint:

1. A terület felhasználásának célja: önkormányzati tulajdonú, szilárd burkolatú út építése (Eötvös utca).
2. A belterületbe vonással kapcsolatban felmerülő valamennyi költség (művelés alóli kivonás, eljárási költségek, stb..) Egyek Nagyközség Önkormányzatát terheli.

A Képviselő-testület felhatalmazza a Polgármestert a belterületbe vonással kapcsolatos nyilatkozatok megtételére és az ezzel kapcsolatos dokumentumok aláírására.

Határidő: azonnal  
Felelős: Dr. Miluczky Attila polgármester

Egyek, 2025. január 10.

Bóta Barbara s.k.

aljegyző